Diari Oficial de la Generalitat Valenciana


Sumari del DOGV 3767, del 08-06-2000 (2000/4155)

ORDRE de 12 de maig de 2000, de la Conselleria de Cultura, Educació i Ciència, per la qual es concedix una ajuda als estudiants que han obtingut Premi Extraordinari de Batxillerat LOGSE corresponent al curs 1998-1999.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3767

Data del DOGV
:   08-06-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/4155


Data del document
:   12-05-2000

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * premi cultural
    * ensenyament secundari

ORDRE de 12 de maig de 2000, de la Conselleria de Cultura, Educació i Ciència, per la qual es concedix una ajuda als estudiants que han obtingut Premi Extraordinari de Batxillerat LOGSE corresponent al curs 1998-1999. [2000/X4155]
  
L'Ordre de 31 de gener de 2000, de la Conselleria de Cultura, Educació i Ciència, va convocar per a la Comunitat Valenciana els Premis Extraordinaris de les modalitats de Batxillerat, regulat per la Llei Orgànica 1/1990 de 3 d'octubre d'Ordenació del Sistema Educatiu, corresponent al curs 1998-1999.
  
Realitzades les proves corresponents d'acord amb les instruccions contingudes en l'Ordre citada anteriorment i publicada la relació d'estudiants que han obtingut Premi Extraordinari per mitjà de la Resolució de 27 d'abril de 2000, de la Direcció General d'Ordenació i Innovació Educativa i Política Lingüística.
  
Desitjant distingir els estudiants que han realitzat amb major brillantor els seus estudis de Batxillerat LOGSE, la Llei 10/1999, de 30 de desembre de 1999 (DOGV de 31 de desembre), de Pressupostos de la Generalitat Valenciana per a l'any 2000, contempla en la línia 417 la subvenció d'un milió de pessetes (6010,12 euros), per als estudiants que han obtingut Premi Extraordinari de Batxillerat LOGSE.
  
Per tot això i fent ús de les atribucions que tinc conferides:
  
ORDENE
  
Primer
  
L'import global màxim destinat als Premis Extraordinaris de Batxillerat LOGSE de la Comunitat Valenciana corresponents al curs acadèmic 1998-1999 ascendix a la quantitat d'un milió de pessetes (6010,12 euros). El pagament de la present subvenció es farà a càrrec de l'aplicació pressupostària 41.83.083.61.2, línia de subvenció 417 del Pressupost de la Generalitat Valenciana per a l'exercici 2000.
  
Segon
  
Cada un dels estudiants que han obtingut el Premi Extraordinari de Batxillerat LOGSE corresponent al curs 1998-1999 rebrà una ajuda de cinquanta mil pessetes (300,51 euros).
  
Tercer
  
Tenen dret a percebre esta ajuda els estudiants mencionats en la Resolució de 27 d'abril de 2000, de la Direcció General d'Ordenació i Innovació Educativa i Política Lingüística, per la qual s'adjudiquen 8 Premis Extraordinaris de Batxillerat LOGSE.
  
Quart
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
De conformitat amb allò que s'ha establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10,14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà recórrer potestativament en reposició, o bé cabrà plantejar directament recurs contenciós administratiu en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura, Educació i Ciència, en el termini d'un mes a comptar des de l'endemà de la publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació.
  
València, 12 de maig de 2000
  
El conseller de Cultura, Educació i Ciència,
  
MANUEL TARANCÓN FANDÓS